הארמייה השנייה (האימפריה הגרמנית)

הארמייה השנייה הייתה ארמייה גרמנית שפעלה במלחמת העולם הראשונה בחזית המערבית.

היסטוריה
מפקדה של הארמייה בתחילת הקרבות היה קרל פון בילוב. במסגרת תוכנית הפלישה הגרמנית לצרפת הוצבה הארמייה באגף הימני של הגרמנים, והיה עליה לסייע לארמייה הראשונה לכתר את פריז מכיוון מערב. בתחילה נחלה הארמייה הצלחה מרובה, כבשה את לייז' והמבצרים שסביבה עד ה-16 באוגוסט, וניצחה את הצרפתים בקרבות שרלרואה וסן-קנטן, אולם לבסוף הוכתה בקרב על המארן, ונאלצה לסגת אל מעבר לנהר האן. הארמייה השתתפה במרוץ אל הים, ובכלל זה בקרב אראס.

ב-4 באפריל 1915 פרש מתפקידו מפקד הארמייה פון בילוב עקב התקף לב, והוחלף על ידי גנרל פריץ פון בלוב.

ב-1 ביולי 1916 הותקפה הארמייה על ידי הכוחות הבריטים במסגרת הקרב על הסום. ב-19 ביולי במהלך הקרב, עקב ריבוי הכוחות בגזרה, שהייתה בפיקוד הארמייה, הוחלט לפצל את הכוחות ולתת את הפיקוד בגזרה הצפונית לארמייה הראשונה שהוקמה מחדש בפיקוד פריץ פון בלוב, שהיה מפקד הארמייה השנייה, ואילו הארמייה השנייה הועמדה תחת פיקוד גנרל מקס פון גלוויץ, שהיה בנוסף לכך מפקד קבוצת הארמיות גלוויץ - שהוטל עליה לתאם בין הארמיות הראשונה והשנייה.

ב-17 בדצמבר 1916 עבר גנרל פון גלוויץ לפקד על הארמייה החמישית, ובמקומו מונה גנרל גאורג פון דר מרוויץ.

במהלך שנת 1918 פעלה הארמייה במסגרת קבוצת הארמיות של רופרכט, נסיך הכתר מבוואריה. ב-22 בספטמבר 1918 עבר גנרל פון דר מרוויץ לפקד על הארמייה החמישית, ובמקומו מונה גנרל אדולף פון קרלוביץ שפיקד על הארמייה עד לסיום המלחמה.

לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה השנייה ב-13 בינואר 1919.

סדר הכוחות
21 באוגוסט 1914
בקרב שרלרואה ב-21 באוגוסט 1914, כללה הארמייה את היחידות הבאות:
 ארמייה קורפוס דיוויזיה הארמייה השנייה קורפוס המשמר דיוויזיית המשמר ה-1 דיוויזיית המשמר ה-2 הקורפוס ה-7 הדיוויזיה ה-13 הדיוויזיה ה-14 הקורפוס ה-10 הדיוויזיה ה-19 הדיוויזיה ה-20 קורפוס המילואים של המשמר דיוויזיית המשמר ה-3 דיוויזיית המילואים של המשמר ה-1 קורפוס המילואים ה-7 דיוויזיית המילואים ה-13 דיוויזיית המילואים ה-14 קורפוס המילואים ה-10 דיוויזיית המילואים של המשמר ה-2 דיוויזיית המילואים ה-19

30 באוקטובר 1918
בסוף המלחמה, כללה הארמייה את היחידות הבאות:
 ארמייה קורפוס דיוויזיה הארמייה השנייה הקורפוס ה-54 דיוויזיית המילואים ה-21 הדיוויזיה ה-22 הדיוויזיה ה-4 הדיוויזיה ה-113 הדיוויזיה ה-239 דיוויזיית המילואים ה-12 דיוויזיית ה"יגר" - הציידים הדיוויזיה ה-185 קורפוס המילואים ה-4 הדיוויזיה ה-14 הדיוויזיה ה-58 דיוויזיית המילואים ה-18 הדיוויזיה ה-30 דיוויזיית המילואים ה-44 הקורפוס ה-51 חטיבת רוכבי האופניים ה-2 הדיוויזיה ה-243 הדיוויזיה ה-121 הדיוויזיה ה-54 דיוויזיית המילואים של המשמר ה-1 דיוויזיית המילואים ה-22 עתודות הארמייה דיוויזיית המילואים ה-17

מפקדים
 קרל פון בילוב (2 באוגוסט 1914 - 4 באפריל 1915)
 פריץ פון בלוב (4 באפריל 1915 - 19 ביולי 1916)
 מקס פון גלוויץ (19 ביולי 1916 - 17 בדצמבר 1916)
 גאורג פון דר מרוויץ (17 בדצמבר 1916 - 22 בספטמבר 1918)
 אדולף פון קרלוביץ (22 בספטמבר 1918 - 13 בינואר 1919)

ראו גם
 החזית המערבית במלחמת העולם הראשונה

קישורים חיצוניים
 Die höchsten Kommandostellen des Heeres. אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה